Πριμέρα Φεντερασιόν

Η Πριμέρα Φεντερασιόν, επίσημα η «Primera Federación Versus e-Learning» για λόγους χορηγίας (παλαιότερα γνωστή ως Πριμέρα RFEF). Είναι η τρίτη κατηγορία του ισπανικού ποδοσφαιρικού συστήματος από την σεζόν 2021–22. Η διοργανώτρια αρχή της είναι η Βασιλική Ισπανική Ομοσπονδία Ποδοσφαίρου. Είναι κάτω από τα δύο κορυφαία επαγγελματικά πρωταθλήματα, την Πριμέρα Ντιβιζιόν (επίσης γνωστή ως Λα Λίγα) και Σεγούντα Ντιβιζιόν (επίσης γνωστή ως Λα Λίγα 2), πάνω από τη Σεγούντα Φεντερασιόν και την Τερθέρα Φεντερασιόν. Είναι το υψηλότερο επίπεδο ημιεπαγγελματικού ποδοσφαίρου στην Ισπανία.

 Ιστορία 

Το 2020, η Βασιλική Ισπανική Ομοσπονδία Ποδοσφαίρου ανακοίνωσε τη δημιουργία τριών νέων κατηγοριών, δύο ημιεπαγγελματικών και μίας ερασιτεχνικής: η Πριμέρα Ντιβιζιόν ΡΦΕΦ ως η νέα τρίτη κατηγορία του ισπανικού συστήματος, η Σεγούντα Ντιβιζιόν ΡΦΕΦ ως η νέα τέταρτη κατηγορία, χρησιμοποιώντας σε γενικές γραμμές την ίδια μορφή με τη Σεγούντα Ντιβισιόν Β που δημιουργήθηκε το 1977 και η Τερθέρα Ντιβισιόν ΡΦΕΦ ως η πέμπτη κατηγορία, κατά τα ίδια πρότυπα με την Τερθέρα Ντιβισιόν του 1977, όπου οι ομάδες περιορίζονται σε ομίλους από κάθε μία από τις αυτόνομες κοινότητες του έθνους και διοργανώνεται από έναν τοπικό φορέα.

Στις 30 Ιουνίου 2022, μετά από μόλις μία σεζόν ύπαρξης, η Πριμέρα Ντιβιζιόν ΡΦΕΦ μετονομάστηκε σε Πριμέρα Φεντερασιόν.

 Μορφή Πρωταθλήματος 

Κατά την αγωνιστική περίοδο 2024–25, η Πριμέρα Φεντερασιόν αποτελείται από 40 συλλόγους, χωρισμένους σε δύο ομίλους των 20 ομάδων, οι οποίοι κατανέμονται με βάση τη γεωγραφική εγγύτητα, αρχικά με μια κατανομή βορειοδυτικά/νοτιοανατολικά. Η διοργάνωση χωρίζεται σε δύο φάσεις. Η πρώτη αντιστοιχεί στην κανονική διάρκεια και η δεύτερη στα διπλά πλέι-οφ ανόδου.

Η κανονική φάση αοτελείται από συνολικά 38 αγωνιστικές, στις οποίες οι συμμετέχουσες ομάδες παίζουν μεταξύ τους σε δύο αγώνες. Οι ομάδες που θα τερματίσουν στην πρώτη θέση στους δύο ομίλους θα προβιβαστούν απευθείας στη Σεγούντα Ντιβιζιόν. Οι σύλλογοι που θα τερματίσουν από τη δεύτερη έως την πέμπτη θέση σε καθέναν από τους δύο ομίλους θα συμμετάσχουν στα πλέι-οφ ανόδου μέσω του συστήματος άμεσου αποκλεισμού. Οι δύο νικήτριες ομάδες των τελικών θα προβιβαστούν μαζί με τις πρώτες ομάδες κάθε ομίλου στη Σεγούντα Ντιβιζιόν. Από την άλλη πλευρά, οι ομάδες που καταλαμβάνουν από τη 16η έως την 20η θέση σε κάθε όμιλο θα υποβιβαστούν στη Σεγούντα Φεντερασιόν.

 Υπερπρωταθλητής 
μικρογραφία|Το τρόπαιο του πρωταθλήματος της κατηγορίας, σε έκθεση πριν από τον πρώτο αγώνα του τελικού του 2024
Οι δύο πρωταθλητές των ομίλων παίζουν στον τελικό του τουρνουά. Ο υπερπρωταθλητής εξασφαλίζει άμεση πρόκριση στον δεύτερο γύρο του Κόπα ντελ Ρέι, καθώς και το τρόπαιο του πρωταθλητή της Πριμέρα Φεντερασιόν.

 Δεύτερες ομάδες 
Οι δεύτερες μάδες μπορούν να συμμετάσχουν στην Πριμέρα Φεντερασιόν εάν οι πρώτες ομάδες τους αγωνίζονται σε ανώτερη κατηγορία, αλλά δεν μπορούν να αγωνιστούν στην ίδια κατηγορία. Εάν η πρώτη ομάδα υποβιβαστεί ή προβιβαστεί στην ίδια κατηγορία, η δεύτερη ομάδα θα αποκλειστεί από την άνοδο ή θα υποβιβαστεί αυτόματα για να διασφαλιστεί ότι θα παραμείνει σε μια διαφορετική κατηγορία.

Σεζόν

 Σεζόν Πρωταθλητής 1ου Ομίλου  Πρωταθλητής 2ου Ομίλου Άλλες προβιβασμένες ομάδες 2021–22 Ράθινγκ Σανταντέρ Ανδόρρα  Αλμπαθέτε και Βιγιαρεάλ Β2022–23 Ράθινγκ ΦερόλΑμοραμπιέτα Αλκορκόν και Ελντένσε2023–24 Ντεπορτίβο Λα ΚορούνιαΚαστελλόνΜάλαγα και Κόρδοβα2024–25Κουλτουράλ ΛεονέσαΘέουταΑνδόρρα και Ρεάλ Σοσιεδάδ Β
Έντονα: Υπερπρωταθλητής

Πρωταθλητές και Προβιβασμοί

 Club Πρωταθλητής Ομίλου  Υπερπρωταθλητής  Προβιβασμός Έτος (όμιλος) Ράθινγκ Σανταντέρ   2021–22 (1) Αμοραμπιέτα    2022–23 (2) Ντεπορτίβο Λα Κορούνια   2023–24 (1) Θέουτα   2024–25 (2) ΦΚ Ανδόρρα   2021–22 (2) Ράθινγκ Φερόλ   2022–23 (1) Καστελλόν   2023–24 (2) Κουλτουράλ Λεονέσα   2024–25 (1)Αλμπαθέτε    Αλκορκόν    Ελντένσε    Μάλαγα    Βιγιαρεάλ Β    Κόρδοβα    Ρεάλ Σοσιεδάδ Β    
Έντονα: συνολικοί τίτλοι

 Παραπομπές 

Κατηγορία:Ποδοσφαιρικές διοργανώσεις Ισπανίας
Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Κατηγορία:Πρωταθλήματα ποδοσφαίρου στην Ισπανία